Bæjarhátíðin Írskir dagar á Akranesi hefst formlega á morgun en einstaka dagskrárliðir eru þó í dag enda er bærinn að taka á sig hátíðarsvip . Þessa stundina er t.d. verið að grilla í boði Húsasmiðjunnar við Esjubraut . Ljósmyndasýning Friðþjófs var opnuð í dag í gamla vitanum á Breið . Þá verða blues - og rokktónleikum í Skrúðgarðinum í kvöld klukkan 21 og írsk kráarstemning á Safnasvæðinu í kvöld þar sem m.a. írskir dansar verða sýndir og írskir réttir á boðstólnum ( kl 20 ) . Ástæða er til að hvetja fólk til að kynna sér sérlega fjölbreytta dagskrá Írskra daga þetta árið en hana er best að nálgast á heimasíðunni www.irskirdagar.is Á morgun hefst svo hátíðin formlega og hver viðburðurinn rekur annan allt fram á sunnudag . Veðurspáin gerir ráð fyrir " Bongóblíðu " á Akranesi alla helgina .